Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 2 Pv 294/13/1102	Bratislava II, 1.8.2014
EEČ : 2-9-238-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bratislava II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 27.6.2014, spisová značka 2 Pv 294/13/1102, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 11. 04. 2013 v čase o 16.25 h. v Bratislave vo Vrakunskom lesoparku prechovával u seba 1ks oblepený poskladaný papier obsahujúci sušenú rastlinu rodu Cannabis /konope o hmotnosti 149 mg s priemerným zastúpením účinnej látky tetrahydrokanabinolu viac ako 10 mg, 1ks plastové vrecko s tlakovým uzáverom obsahujúce sušenú rastlinu rodu Cannabis /konope o hmotnosti 286 mg s priemerným zastúpením účinnej látky tetrahydrokanabinolu viac ako 10 mg a 1ks sklenenú trubičku obsahujúcu stopy po vyhorení rastlinného materiálu rodu Cannabis / konope o hmotnosti 48 mg, ktoré po výzve dobrovoľne vydal policajnej hliadke, podľa odbornej expertízy Kriminalistického a expertízneho ústavu PZ XXXXX uvedené množstvo drogy zodpovedalo dvom obvyklým jednorazovým dávkam drogy, pričom  rastliny rodu Cannabis (konope) sú v zmysle zákona NR SR č. 139/98 Z. z. o omamných látkach, psychotropných látkach a prípravkoch v znení neskorších predpisov zaradené do I. skupiny omamných látok, 

Uznesením prokurátora Okresnej prokuratúry XXXXX II zo dňa 27.6.2014, spisová značka 2 Pv 294/13/1102, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
     Poverený príslušník PZ Obvodného oddelenia PZ Vraku¨ľa odboru poriadkovej polície Okresného riaditeľstva PZ XXXXX II, uznesením podľa § 206 ods. 1 Trestného poriadku zo dňa 21. 05. 2013 pod spisovou značkou: ORP-1049/VK-B2-2013 vzniesol obvinenie XXXXXovi za prečin nedovolenej výroby omamných a psychotropných látok, jedov alebo prekurzorov ich držania a obchodovania s nimi podľa § 171 ods. 1 Trestného  zákona  na tom skutkovom základe, ako je uvedené v skutkovej vete výroku citovaného uznesenia.  

     Uznesením prokurátora Okresnej prokuratúry XXXXX II zo dňa 27.6.2013, pod sp. zn. 2 Pv 294/13-7, právoplatným dňa 9.7.2013, bolo trestné stíhanie obvineného podľa § 216 ods. 1 Trestného poriadku podmienečne zastavené a podľa  § 216 ods. 2 Trestného poriadku bola obvinenému určená skúšobná doba 12 mesiacov a podľa § 216 ods. 4 Trestného poriadku bolo obvinenému uložené, aby sa v skúšobnej dobe zdržal činnosti, ktorá viedla k spáchaniu prečinu.

     Skúšobná doba podmienečného zastavenia trestného stíhania uplynula d¨ľa 9.7.2014.

     Vzhľadom na skutočnosť, že obvinený viedol počas tejto doby riadny život, čo je preukázané aktuálnym odpisom z registra trestov GP SR, lustráciou v systéme AVÍZO a správou z OÚ XXXXX, Odboru všeobecnej vnútornej správy, z ktorej vyplýva, že obvinený nebol v období od júla roku 2013 prejednávaný za priestupok, považujem toto uznesenie za dôvodné.

     Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e).

     Podľa § 9 ods. 1, písm. e/ Trestného poriadku trestné stíhanie nemožno začať, a ak už bolo začaté, nemožno v ¨ľom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Pacalaj
prokurátor